laion/Wikipedia-Exotic huggingface dataset:
Gottlieb Moritz

Friedrich Gottlieb Moritz (31. oktoober 1769 Tartu – 19. juuli 1833 Urvaste) oli Eesti vaimulik. Õppis Riia lütseumis. Usuteadust õppis ta (immatrikuleeriti 2. oktoobril 1788) Halle Ülikoolis. Töötas seejärel koduõpetajana Liivimaal. Ordineeriti 20. augustil 1794 õpetajaks. Oli aastatel 1794–1795 (introdutseeriti 10. septembril 1794) Urvaste Püha Urbanuse koguduse adjunktõpetaja ja aastatel 1795–1833 sama koguduse õpetaja, olles aastatel 1818–1833 Võru praostkonna praost, 1819. aastal sai ta Tartu kõrgema vaimuliku kohtu liikmeks. Friedrich Gottlieb Moritz oli 1819. aastal Tartus Tartu- ja Võrumaa pastorite loodud Eesti Õpetatud Selts (saksa k. Ehstnische Gelehrte Gesellschaft zu Dorpat) juhtfiguur. Moritz tegutses mitmel alal. Nii oli ta raamatu "Wastne Tarto Ma-Kele Kässi-Ramat" (Tartu, 1803) kaastööline, toimetas tartukeelse Uue Testamendi teise trüki, mis ilmus 1821. aastal Miitavis. Eesti lastele kirjutas ta lugemiku "A B D nink weikene luggemise ramat..." (Tartu 1820). Ta avaldas ka 1804. aasta Liivi talurahva seaduse täiendusparagrahvide tartukeelse tõlke: "Säduse Täütmisse-Tükki kummin öigendetas ja selletetas ma-rahva Sädust..." (Riia, 1809). Tema isa oli Rõngu Mihkli koguduse õpetaja Johann Christian Friedrich Moritz, tema vanem vend Johann Christian David Moritz oli Tori ja Tarvastu Peetri koguduse õpetaja, noorem vend Ludwig Wilhelm Moritz oli Tartu Jaani koguduse eesti pihtkonna õpetaja ja Tartu Ülikooli eesti keele lektor, poeg Friedrich Ernst Moritz oli Rõngu Mihkli koguduse õpetaja, väimees Friedrich Ferdinand Meyer oli Karula, hiljem Jõhvi ja Iisaku koguduse õpetaja, väimees Carl Heinrich Temmler oli Põltsamaa Niguliste koguduse õpetaja, tütrepoeg Johann Carl Temmler oli Põltsamaa Niguliste koguduse ja Saaremaa Jaani koguduse õpetaja, väimees Carl Heinrich Constantin Gehewe oli Rõngu ja Tartu Maarja koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977 Hain Rebas, SAJAVIIEKÜMNE AASTANE “ÕPETATUD EESTI SELTS” JA MEIE, Eesti Teadusliku Seltsi Rootsis aastaraamat = Annales Societatis Litterarum Estonicae in Svecia, nr. 11, jaanuar 1992, lk 117 Eesti Biograafiline Leksikon K./Ü. Loodus, Tartus, 1926-1929
Johann Christian David Moritz

Johann Christian David Moritz (17. oktoober 1768 Tartu – 1. veebruar 1799 Tarvastu) oli Eesti vaimulik. Alghariduse sai Tartus. Õppis Riia lütseumis. Aastast 1787 (immatrikuleeriti 3. oktoobril 1787) õppis ta usuteadust Halle Ülikoolis. Ordineeriti 1. juunil 1792 õpetajaks. Oli aastatel 1792–1795 Tori koguduse õpetaja, aastatel 1796–1799 Tarvastu Peetri koguduse õpetaja. Tema isa oli Rõngu Mihkli koguduse õpetaja Johann Christian Friedrich Moritz, tema vanem vend Friedrich Gottlieb Moritz oli Urvaste Püha Urbanuse koguduse õpetaja, noorem vend Ludwig Wilhelm Moritz oli Tartu Jaani koguduse eesti pihtkonna õpetaja ja Tartu Ülikooli eesti keele lektor. Die evangelischen Prediger Livlands bis 1918. Böhlau Verlag Köln, Wien 1977
Kõiv

Kõiv on eesti perekonnanimi. Eestis elas Rahvastikuregistri andmetel 8. mai 2012 seisuga 1242 inimest perekonnanimega Kõiv. 2019. aasta 1. jaanuari seisuga oli Eestis perekonnanimi Kõiv 1234 inimesel (568 mehel ja 666 naisel) ja see oli levikult 44. perekonnanimi. Eliisa Kõiv Erich Kõiv Kauri Kõiv Kerli Kõiv Madis Kõiv Mait Kõiv Tõnis Kõiv Urmas Kõiv Voldemar Kõiv https://www.eesti.ee/portaal/rrteenus.nimede_stat[alaline kõdulink] "Arhiivikoopia". Originaali arhiivikoopia seisuga 4. september 2019. Vaadatud 27. juunil 2022.{{netiviide}}: CS1 hooldus: arhiivikoopia kasutusel pealkirjana (link)
Tarvastu Gümnaasium

Tarvastu Gümnaasium on gümnaasium Viljandi vallas Viljandi maakonnas. Alates 2021. aasta augustist on kooli direktor Karl Kirt. 1843. aastal asutati Tarvastu Poeglaste Kihelkonnakool, mille esimene õpetaja oli köster Peeter Kroll. Õppetöö toimus leeritoas, sest koolil polnud oma maja. 1875. aastal rajati Tarvastu Tütarlaste Kihelkonnakool, koolimaja valmis samal aastal. 1883. aastal valmis poeglaste kihelkonnakooli hoone. 1914. aastal asutati Mustla kolmeklassiline algkool, töötati üürimajades. 1920. aastal Tarvastu kihelkonnakoolid liideti ja nimetati Tarvastu Kõrgemaks Algkooliks. 1922. aastal ühendati Mustla Algkool Tarvastu kõrgema algkooliga, 1923. aastal nimetati kool Tarvastu 6-klassiliseks Algkooliks. 1931. aastal avati uuesti Mustla Algkool. 1941. aastal valmis uus koolimaja. 1944. aastal nimetati Mustla Algkool Mustla Mittetäielikuks Keskkooliks, 1947. aastal Mustla Keskkooliks. 1987. aastal valmis uus koolihoone. 2000. aastal nimetati kool Tarvastu Gümnaasiumiks. Peeter Kroll (1843–1858) Hans Wühner (1858–1880) Matthias Wühner (1880–1898) David Birkenthal (1898–1920) Jaan Muni (1920–1950) Jüri Antsmaa (Hansmann) (1931–1941) Juhan Tinn (1941–1944) Alli Kalla (1944–1945) Juhan Jäge (1945–1946) Henno Hommuk (1946–1949) Hans Ainson (1949–1951) Peeter Toom (1951–1954) Voldemar Vissor (1954–1980) Kalle Küttis (1980–1987) Mai Talu (1987–2011) Ene Savi (2011–2021) Karl Kirt (alates 2021) "Tarvastu gümnaasium". Muinsuskaitsepäevad 2020. Vaadatud 15. mail 2024. "Tarvastu gümnaasium". SlideShare (inglise). 20. jaanuar 2012. Vaadatud 15. mail 2024.
Johann Moritz

Johann Christian Friedrich Moritz (25. detsember 1741 Berliin – 3. juuni 1795 Tarvastu) oli Eesti vaimulik. Lõpetas gümnaasiumi Berliinis. Usuteadust õppis ta (immatrikuleeriti 14. oktoobril 1763) Halle Ülikoolis, olles samal ajal õpetaja ladina koolis. Aastatel 1766–1773 oli Tartus Linnakooli asedirektor. Ordineeriti 23. märtsil 1773 õpetajaks. Oli aastatel 1773–1780 Rõngu Mihkli koguduse õpetaja. Aastatel 1780–1789 oli ta (introdutseeriti 22. novembril 1780) Riia Jakobi koguduse abiõpetaja ja samal ajal ka Riia lütseumi rektor. Aastatel 1789–1795 oli ta Tarvastu Peetri koguduse õpetaja. Tema äi Christian David Lenz oli Dzērbene ja Drusti (Cēsise kreisis) koguduste õpetaja, hiljem Tartu Jaani koguduse ülemõpetaja ja lõpuks Liivimaa kindralsuperintendent; naisevend Friedrich David Lenz oli Tartu Ülikooli esimene akadeemiline eesti keele õpetaja. Tema vanem poeg Johann Christian David Moritz oli Tori ja Tarvastu Peetri koguduse õpetaja, keskmine poeg Friedrich Gottlieb Moritz oli Urvaste Püha Urbanuse koguduse õpetaja, noorem poeg Ludwig Wilhelm Moritz oli Tartu Jaani koguduse eesti pihtkonna õpetaja ja Tartu Ülikooli eesti keele lektor, pojapoeg Friedrich Ernst Moritz oli Rõngu Mihkli koguduse õpetaja, pojatütre mees Friedrich Ferdinand Meyer oli Karula, hiljem Jõhvi- ja Iisaku koguduse õpetaja. Die evangelischen Prediger Livlands bis 1918. Böhlau Verlag Köln, Wien 1977
Eesti rahvakultuur

Eesti rahvakultuur (ka: eesti talurahvakultuur) on eestlaste loodud traditsiooniline kultuur. Eesti mütoloogia Kaleva Kungla Põhjala Eesti rahvakalender Maavalla rahvakalender Mihklipäev Sirvilauad Eesti rahvakunst Ruunid Vöökiri Eesti taluarhitektuur Rehielamu Parred Saun Eesti rahvaluule Eesti rahvalaul Regivärss Ahjualune Eesti rahvausund Maausk Taara Taarausk Muud Peremärk Maakeel Maarahvas Maausk Maavald Gustav Ränk "Vana-Eesti rahvakultuur". Tartu, 1935. Ants Viires, Elle Vunder "Eesti rahvakultuur", Eesti Entsüklopeediakirjastus 2008. Ants Viires, "Eesti rahvakultuuri leksikon", Eesti Entsüklopeediakirjastus 2007. Anton Paul Fedor Constantin Possart "Sitten und Gebräuche" Rmt: "Statistik und Geographie des Gouvernements Esthland" Stuttgart, 1846, lk. 164-
Friedrich Ernst Moritz

Friedrich Ernst Moritz (26. veebruar 1803 Urvaste – 28. oktoober 1857 Peterburi) oli Eesti vaimulik. Lõpetas Tartus gümnaasiumi. Õppis usuteadust aastatel 1821–1824 Tartu Ülikoolis ja filosoofiat aastatel 1828–1829 Berliini Ülikoolis. Töötas koduõpetajana Liivimaal. Ordineeriti 11. oktoobril 1831 õpetajaks. Oli aastatel 1831–1838 Rõngu Mihkli koguduse õpetaja. Aastatel 1838–1857 oli Peterburi Anna koguduse õpetaja, oli aastatel 1838–1855
Szentes

Szentes on linn Ungaris Csongrád-Csanádi komitaadis, Szentesi kreisi halduskeskus. Asub Kurca jõe ääres, Tisza lähedal. Detailed Gazetteer of Hungary, vaadatud 23.09.2024. Szentesi koduleht
Esivanematekultus

Esivanematekultus (ka surnutekultus) on usundiline nähtus, mis seisneb surnud esivanemate või nende hingede austamises ja palvlemises. Selle aluseks oli on usk, et pärast surma jätkab inimese hing ka hauataguses maailmas oma elu. Esivanematekultust esineb paljude rahvaste usundites ja sellel on võib olla väga erinevaid rituaalseid väljendusi. Eriti olulise tähtsusega on surnud esivanemate austamine Hiinas (konfutsianism), Jaapanis (shinto), Aafrikas, Polüneesias jm. Surnud esivanemaid peetakse hõimu kaitsevaimudeks või vahendajateks inimeste maailma ja jumalate või teispoolsuse vahel; on usutud, et nad võivad mingil viisil taassündida oma järglastes. Neile on toodud ohvreid ja pühendatud tseremooniaid; mõnede Aafrika hõimude juures kaevatakse mahamaetud surnuid pühade puhul üles, et neile austust avaldada. Eesti rahvausundis usuti, et esivanemate hinged elavad väljaspool surnukeha ja esinevad putukaina (liblikad, mardikad), lindudena (toonekurg) või madudena. Kujunes uskumus, et surnud esivanemad tulevad kodu külastama sügisesel hingedeajal või talvisel pööripäeval ning selleks puhuks kaeti neile ööseks toidulaud ja pererahvas magas maas õlgedel, jättes asemed "hingekestele". Võimalik, et kodu külastava esivanema hinge kujutelm sulas kokku hilisemate maja- ja koduhaldjatega. Hingedepäev on Eestis tuntud tänaseni ja vanem põlvkond peab regulaarset surnuaial käimist, omaste haudade eest hoolitsemist ja sinna pühade puhul küünalde läitmist tähtsaks kohustuseks.
Pēteris Stučka

Pēteris Stučka (venepäraselt Пётр Иванович Стучка; 26. juuli (vkj. 12. juuli) 1865 Pakuļi talu, Koknese vald, Riia maakond, Liivimaa kubermang, Venemaa Keisririik – 25. jaanuar 1932 Moskva, Nõukogude Liit) oli läti kirjanik, ajakirjanik, jurist ja Vene NFSV ning Nõukogude Liidu riigitegelane. Ta oli üks Läti Kommunistliku Partei loojaid. Pēteris Stučka lõpetas 1888. aastal Peterburi Ülikooli õigusteaduskonna. Alates 1893. aastast tegutses Riias advokaadina. Ta oli üks liikumise "Uus vool" ("Jaunā strāva") juhte. Aastatel 1883–1891 ja 1895–1897 oli Stučka ajalehe Dienas Lapa toimetaja. Ta arreteeriti 1897. aastal ja saadeti järgmisel aastal välja Vitebskisse ja sealt 1899. aastal Vjatka kubermangu Slobodskoisse. 1903–1906 elas Vitebskis, seejärel Riias. 1907. aastal saadeti Pēteris Stučka Riiast välja ja ta asus elama Peterburi, kus töötas advokaadina ja osales Venemaa Sotsiaaldemokraatliku Töölispartei tegevuses. Veebruarirevolutsiooni järel oli ta Venemaa Sotsiaaldemokraatliku Töölispartei Peterburi linnakomitee liige. 20. märtsist kuni 4. septembrini 1918 oli ta Vene NFSV Justiitsrahvakomissariaadi rahvakomissar. 1918. aasta detsembrist kuni 1920. aasta jaanuarini oli Pēteris Stučka Läti Sotsialistliku Nõukogude Vabariigi Rahvakomissaride nõukogu esimees (valitsusjuht). Pēteris Stučka abikaasa Dora Stučka (1870–1950) oli luuletaja Rainise noorem õde. Urn Stučka tuhaga paigutati Moskva Kremli müüri sisse. Aizkraukle linn Lätis kandis aastail 1967–1991 nime Stučka. http://www.letonika.lv/groups/default.aspx?cid=31812 http://protivpytok.org/sssr/antigeroi-karatelnyx-organov-sssr/stuchka-p-i https://nekropole.info/lv/Dora-Stucka "Arhiivikoopia". Originaali arhiivikoopia seisuga 9. oktoober 2016. Vaadatud 8. oktoobril 2016.{{netiviide}}: CS1 hooldus: arhiivikoopia kasutusel pealkirjana (link)
Viktorija Motritško

Viktorija Motritško (ukraina Вікторія Леонтіївна Мотрічко; sündinud 10. märtsil 1989 Odessas) on Ukraina kabetaja. Ta on 2007. aasta naiste maailmameister vene kabes (2005. aastal jagas ta maailmameistrivõistlustel 1.–2. kohta, kuid halvemate lisanäitajate tõttu pidi leppima hõbemedaliga). 2008. aastal võitis ta Pekingis I Mõttespordi maailmamängud. Ta esimeseks ja ainukeseks treeneriks on olnud Georgi Podstavkin.
Kaitseliidu eriorganisatsioonid

Kaitseliidu eriorganisatsioonid on Naiskodukaitse, Noored Kotkad ja Kodutütred. Kaitseliitu ja selle eriorganisatsioonidesse kuulub kokku umbes 20 000 inimest, sealhulgas on Noortel Kotkastel 3500, Kodutütardel umbes 3450 (2006. aasta seisuga) ja Naiskodukaitsel umbes 1150 (2008. aasta seisuga) liiget. Kaitseliit tähistab taasasutamise 20. aastapäeva Postimees, 14. veebruar 2010 Noorte Kotkaste koduleht Kasutatud 30. septembril 2010 Kaitseliidu eriorganisatsioonide - Noored Kotkad ja Kodutütred - arengukava aastateks 2008 - 2013 Kasutatud 30. septembril 2010 Naiskodukaitse koduleht Kasutatud 30. septembril 2010 Kaitseliidu koduleht Naiskodukaitse koduleht Noorte Kotkaste koduleht Kodutütarde koduleht
Kaitseliidu Kool

[./Https://kaitseliidukool.ee/ Kaitseliidu] Kool on alates 2001. aastast tegutsev mitteformaalset haridust andev Kaitseliidu sisekoolituskeskus, milles korraldatav õppetöö vastab Kaitseliidu koolitus- ja väljaõppevajadusele, on kättesaadav, kvaliteetne ning ülekantav nii sõjaväelisse kui tsiviilharidussüsteemi. Kaitseliidu Kool asub Rapla maakonnas Alu alevikus. Kaitseliidu Kooli koduleht Kasutatud 29. septembril 2010 Kaitseliidu kooli koduleht Kaitseliidu koduleht "Kaitseliidu kool | Võitle targalt!". Kaitseliidu kool. Vaadatud 24. jaanuaril 2023.
Ed Miliband

Edward Samuel Miliband (sündinud 24. detsembril 1969 Londonis) on juudi päritolu Suurbritannia poliitik, Leiboristliku Partei juht 2010. aasta septembrist 2015. aasta maini. Miliband on alates 2005. aastast Suurbritannia parlamendi liige. Aastatel 2007–2010 oli ta Gordon Browni valitsuse energiaminister. Alates 5. juulist 2024 on ta taas Suurbritannia energeetikaminister. Tema isa Ralph Miliband oli marksistlik sotsioloog. Ed Milibandi vanem vend on poliitik David Miliband, kes oli tema ministriks olekuga samal ajal valitsuse välisminister. Mõlemad vennad kandideerisid 2010. aastal Leiboristliku Partei juhi kohale. Ed Miliband resigns as Labour leader. The Guardian. 08.05.2015.
UEFA

UEFA (prantsuse Union des associations européennes de football 'Euroopa Jalgpalliliit'; lühend UEFA on akronüüm organisatsiooni ingliskeelsest nimest Union of European Football Associations) on Euroopa jalgpalli juhtiv ning kontrolliv organisatsioon. UEFA asutati Šveitsis Baselis 15. juunil 1954. UEFA korraldab mitmeid võistlusi nii riikide kui klubide võistkondadele. Neist tuntumad on Euroopa meistrivõistlused ja UEFA Meistrite Liiga. Organisatsiooni ametlikeks keelteks on inglise ja prantsuse keel. 2016. aastast on UEFA president Aleksander Čeferin. Enne teda oli (2007. aastast) president Michel Platini, kes võitis hääletuses eelmist UEFA presidenti rootslast Lennart Johanssoni häältega 27:23. Johansson oli sellel ametipostil olnud 1990. aastast. 2022. aasta 28. veebruaril teatasid FIFA ja UEFA Venemaa klubide ja rahvuskoondise osalemise peatamisest kõigil rahvusvahelistel võistlustel. UEFA-s on 55 liiget: Albaania Andorra Armeenia Aserbaidžaan Austria Belgia Bosnia ja Hertsegoviina Bulgaaria Eesti Fääri saared Gibraltar Gruusia Hispaania Holland Horvaatia Iirimaa Iisrael 2 Inglismaa 1 Island Itaalia Kasahstan 3 Kosovo Kreeka Küpros Leedu Liechtenstein Luksemburg Läti Malta Moldova Montenegro Norra Poola Portugal Prantsusmaa Põhja-Iirimaa 1 Põhja-Makedoonia Rootsi Rumeenia Saksamaa San Marino Serbia Slovakkia Sloveenia Soome Šotimaa 1 Šveits Taani Tšehhi Türgi Ungari Ukraina Valgevene Venemaa Wales 1 1: Suurbritannia Ühendkuningriigi osa, aga iseseisev UEFA ja FIFA liige 2: Endine AFC liige (AFC 1972–1994; UEFA liige alates 1994) 3: Endine AFC liige (UEFA liige alates 2002) Ebbe Schwartz (1954–1962) Gustav Wiederkehr (1962–1972) Artemio Franchi (1972–1983) Jacques Georges (1983–1990) Lennart Johansson (1990–2007) Michel Platini (2007–2016) Aleksander Čeferin (2016–) Euroopa meistrivõistlused UEFA rahvuste liiga Alla 21-aastaste Euroopa meistrivõistlused Alla 19-aastaste Euroopa meistrivõistlused Alla 17-aastaste Euroopa meistrivõistlused Naiste Euroopa meistrivõistlused Alla 19-aastaste naiste Euroopa meistrivõistlused Alla 17-aastaste naiste Euroopa meistrivõistlused Saalijalgpalli Euroopa meistrivõistlused UEFA Meistrite Liiga UEFA Euroopa Liiga Euroopa superkarikas Naiste UEFA Meistrite Liiga UEFA Saalijalgpalli Meistrite Liiga UEFA Noorte Liiga UEFA Regioonide karikas (amatöörklubidele) FIFA UEFA kõrgliigaklubide loend "FIFA, UEFA suspend Russian clubs, national teams from all competitions" [FIFA, UEFA peatavad Vene klubide, rahvuskoondiste osalemise kõigil võistlustel]. DW (inglise). 28. veebruar 2022. Vaadatud 28. veebruar 2022. FIFA and UEFA have announced that Russian clubs and national teams are suspended in all their football competitions until further notice. This comes after Poland, Sweden and Czech Republic refused to play against Russia. Koduleht
Cargo 10

Cargo 10 on Serbia, Horvaatia ja Sloveenia riiklike raudtee-ettevõtete ühisettevõte, mille asutamisprotokollile kirjutati alla 2010. aasta 9. septembril. Nädal hiljem teatati Makedoonia ning Bosnia ja Hertsegoviina (sealhulgas Bosnia Serblaste Vabariigi) ühinemisest.[viide?] Nimi osutab Pan-Euroopa transpordikoridorile number 10, mis ühendab Kesk- ja Kagu-Euroopat. Cargo 10 loodab oluliselt lühendada rongisõidu kestust Ljubljana ja İstanbuli vahel ning lõigata kasu mõne aasta jooksul valmivast Bosporuse raudteetunnelist. Cargo 10 peakorter asub Ljubljanas.
Daimler-Benz

Daimler-Benz AG oli Saksamaa autotööstusettevõte, mis loodi 1926. aastal Benz & Cie. ning Daimler Motoren Gesellschafti ühinemisel. Daimler-Benz tootis autosid Mercedes-Benzi kaubamärgi all. Teise maailmasõja ajal tootis Daimler-Benz ka lennukeid, tanke, allveelaevade mootoreid ja relvadetaile. 1998. aastal ostis Daimler-Benz Ameerika Ühendriikide autotootja Chrysler Corporationi ja muutis nime DaimlerChrysler AG-ks. 2007. aastal müüs ettevõtte Chrysler Groupi maha ja võttis nimeks Daimler AG.
Suurmeister

"Suurmeister" on nimetus, mis võib tähistada inimese positsiooni, näiteks: suurmeister, ordu kõrgeim ametnik See võib ka olla sportlike saavutuste eest antav kõrgeim aunimetus või tiitel, näiteks: suurmeister males suurmeister kabes (nii rahvusvaheline kui ka rahvuslik tiitel) Samuti võib see tähendada ka näiteks võitluskunstide eksperti. Samuti kasutatakse seda sõna vahel ka mõne muu kultuuriala suurkuju puhul.
Suurmeister (kabe)

Suurmeister on kabes sportlike saavutuste eest saadav kõrgeim tiitel. Rahvusvahelise suurmeistri nimetust omistab Ülemaailmne Kabeföderatsioon (FMJD), rahvusliku suurmeistri nimetust annavad välja aga rahvuslikud kabeföderatsioonid, muuhulgas ka Eesti Kabeliit (EKL). Kabes väljaantavad tiitlid sõltuvad ka veel konkreetsest mänguliigist – nii ei ole suurmeister rahvusvahelises kabes automaatselt suurmeister vene kabes ja samuti ka vastupidi. Niisamuti ei kehti ka kirikabes saadud tiitel tavaturniiridel. Suurmeistri nimetust antakse välja eraldi veel ka kompositsioonkabes. Lisaks sellele on erinevad tiitlid meestele ja naistele, nii et naiste suurmeister võib meeste turniiril kaasa teha hoopiski mingi muu järgu või tiitliga.
Mark Zuckerberg

Mark Elliot Zuckerberg (sündinud 14. mail 1984) on Ameerika Ühendriikide ettevõtja, Facebooki kaasasutaja koos Harvardi kaasüliõpilaste Dustin Moskovitzi, Eduardo Saverini ja Chris Hughesiga. Zuckerberg on ettevõtte Meta Platforms, Inc. (endise nimega Facebook, Inc.) tegevjuht ja suurim aktsionär. Alates 2008. aastast on ta olnud ajakirja Time maailma 100 kõige mõjukama inimese seas, 2010. aastal kuulutati ta Time'i aasta inimeseks. 2012. aastal hinnati Zuckerbergi varanduse väärtuseks 9,4 miljardit dollarit. Zuckerberg sündis 14. mail 1984 New Yorgi osariigis Westchesteri maakonnas White Plainsis. Ta ema Karen (neiupõlves Kemper) oli psühhiaater ja isa Edward Zuckerberg hambaarst. Koos oma kolme õega (Arielle, Randi ja Donna) kasvas ta üles Dobbs Ferry külas. Ta vanemad olid reformeeritud judaismi jälgijad ning vanavanavanemad Austriast, Saksamaalt ja Poolast väljarännanud juudid. Zuckerberg on värvipime: ta ei suuda eristada punast ja rohelist värvust, mistõttu on ka Facebook sinistes värvides. Shaer, Matthew (4. mai 2012). "The Zuckerbergs of Dobbs Ferry". New York Magazine (inglise). Vaadatud 10. detsember 2021. Vargas, Jose Antonio (20. september 2010). "The Face of Facebook". New Yorker (inglise). Vaadatud 10. detsember 2021. Kaplan, Dana Evan (2020). The New Reform Judaism: Challenges and Reflections. U of Nebraska Press. ISBN 9780827614314. Zuckerberg, Mark (27. jaanuar 2017). "My great grandparents came from Germany, Austria and Poland". Facebook (inglise). Vaadatud 10. detsember 2021. https://www.washingtonpost.com/business/technology/10-surprising-facts-about-mark-zuckerberg/2012/05/30/gJQAJ9yJ2U_story.html Mark Zuckerberg Facebookis Mark Zuckerberg andmekogus IMDb (inglise) Mark Zuckerberg – Forbes Sõnavõtud C-SPANis
Rekapitaliseerimine

Ettevõtte rekapitaliseerimine on ettevõtte kapitali struktuuri (võla ja omakapitali proportsiooni, aga ka aktsionäride struktuuri) oluline muutmine aktsionäride otsusega. Rekapitaliseerimise eesmärgiks võib olla võla ja omakapitali suhte parandamine, mõnikord aga rakendatakse rekapitaliseerimist vaenulike ülevõtmiste peletamiseks. Viimasel juhul suurendatakse võlakoormat ja makstakse täiendavaid dividende. Rekapitaliseerimine võib aset leida näiteks võla restruktureerimise käigus, kui võlausaldaja vahetab võla osaluse vastu ettevõttes või kui riik süstib hätta sattunud eraettevõttesse kapitali, omandades vastutasuks osaluse ettevõttes (natsionaliseerimine). Rekapitaliseerimise täiendava kapitali hankimiseks või võlgade maksmiseks võib läbi viia liht- ja eelisaktsiate emiteerimise teel. Rekapitaliseerimise näiteks on ka aktsiate tagasiost võlakirjade müügist saadud vahenditega.
Nanai rajoon

Nanai rajoon on 2. järgu haldusüksus Venemaal Kaug-Ida föderaalringkonnas Habarovski krai lõunaosas. Asub Amuuri keskjooksul, piirneb lõunas Primorje kraiga. Rajoon jaguneb 14 külaasunduseks. Rajooni rahvaarv oli 1989. aasta rahvaloenduse andmeil 21 168 ja 2002. aasta rahvaloenduse andmeil 19 377. 2010. aasta rahvaloenduse andmeil oli rahvaarv 17 494. Asulaid on 20. Suurim asula on Troitskoje. Rajooni põliselanikud on nanaid ja udehed. Nanaid moodustavad 23% rajooni elanikest. Nanai rajoon moodustati 1934. aastal. Q126687549 Rajooni koduleht
Parkad

Parkad olid vanarooma mütoloogias saatusejumalannad, keda harilikult kujutati vanade naistena: Nona ('üheksas') ketras igale sündinud inimesele elulõnga, Decima ('kümnes') otsustas igaühe saatuse üle, Morta ('surm') otsustas, mille läbi keegi sureb, ja lõikas elulõnga oma kääridega katki. Arvatavasti olid parkad algselt sünnitusjumalannad, nagu nähtub nende nimedest: Nona vastas algselt üheksandale raseduskuule, Decima kümnendale, see tähendab sünnitusele ja ajale vahetult pärast seda, ning Morta näitab uskumust, et igaühe saatus on juba sünnist saadik ette kirjutatud ning et seda ei saa muuta (fatalism). Kujutlus igaühe saatuse määramisest kuduvate jumalannade poolt oli indoeurooplaste seas üldine, näiteks kreeklased nimetasid saatusejumalannasid moiradeks, skandinaavlased nornideks ja baltlastel oli selle jaoks jumal Laima. Sünnitusjumalannadeks olid roomlastel Lucina ja kreeklastelt laenatud Ilithyia.
Zhu Xi

Zhu Xi (hiina keeles 朱熹, pinyin'is Zhū​ Xī​; 1130 – 1200) oli Songi dünastia aegne hiina filosoof, uuskonfutsianismi tähtsaim teoreetik. Tema tähtsaim panus on konfutsianismi Neliraamatu (Sishu) koostamine. See sisaldas tema kommenteeritud Kong Fuzi "Vesteid ja vestlusi", Mengzi raamatut ja konfutsianistlikke raamatuid "Suur õpetus" (Daxue) ja "Keskmine tavaline" (Zhongyong). Nende nelja raamatu tundmine oli Hiina ametnike eksami põhiaineks alates 1313. aastast kuni 1905. aastani. Zhu Xi oli pärit Fujianist. Ta töötas mitmetes riigiametites. Zhu Xi kirjutas üle 70 teose. Ta asutas ka Wuyi mägedes ja mujal üle 50 erakõrgkooli. Ta taastas Valge Hirve Koopa Akadeemia (白鹿洞书院) Lushani mäe jalamil tänapäeva Jiangxi provintsis. Zhu Xi järgi koosneb maailm kahest algest: hingusest qi 氣 ja printsiibist (struktuurist, soonestikust) li 理, kusjuures li on loogiliselt esmane, kuid avaldub vaid qi's. Li kättejõudmise esimene järk on Taiji (mida Zhu Xi vahel samastab li'ga). Ta kritiseeris Xunzid tema lahtiütlemise tõttu Mengzi ideest, et inimloomus on hea (renxingshan 人性善).